Source: http://docplayer.fi/1068010-Oppilaitosrakennusten-turvallisuus-opetus-ja-kulttuuriministerion-tyoryhmamuistioita-ja-selvityksia-2015-2.html
Timestamp: 2018-06-19 13:11:18+00:00
Document Index: 25775831

Matched Legal Cases: ['kko ', 'kko ', 'kko ', 'kko ', 'kko ', 'kko ', 'kko ']

Oppilaitosrakennusten turvallisuus. Opetus- ja kulttuuriministeriön työryhmämuistioita ja selvityksiä 2015:2 - PDF
Oppilaitosrakennusten turvallisuus. Opetus- ja kulttuuriministeriön työryhmämuistioita ja selvityksiä 2015:2
Download "Oppilaitosrakennusten turvallisuus. Opetus- ja kulttuuriministeriön työryhmämuistioita ja selvityksiä 2015:2"
1 Oppilaitosrakennusten turvallisuus Opetus- ja kulttuuriministeriön työryhmämuistioita ja selvityksiä 2015:2
3 Oppilaitosrakennusten turvallisuus Opetus- ja kulttuuriministeriön työryhmämuistioita ja selvityksiä 2015:2 Opetus- ja kulttuuriministeriö Koulutuspolitiikan osasto 2015 Undervisnings- och kulturministeriet Utbildningspolitiska avdelningen
4 Opetus- ja kulttuuriministeriö / Undervisnings- och kulturministeriet Koulutuspolitiikan osasto / Utbildningspolitiska avdelningen PL / PB Valtioneuvosto / Statsrådet ISBN (PDF) ISSN-L ISSN (PDF) Opetus- ja kulttuuriministeriön työryhmämuistioita ja selvityksiä/ Undervisnings- och kulturministeriets arbetsgruppspromemorior och utredningar 2015:2 2
5 Kuvailulehti Julkaisija Julkaisun päivämäärä Opetus- ja kulttuuriministeriö Tekijät (toimielimestä: toimielimen nimi, puheenjohtaja, sihteeri) Koulurakennusten rakenteellisen turvallisuuden työryhmä Puheenjohtaja: Ritva Kivi Sihteeri: Mikko Helasvuo Julkaisun nimi (myös ruotsinkielinen) Oppilaitosrakennusten turvallisuus (Säkerheten för skolbyggnader) Julkaisun osat Muistio ja liitteet Tiivistelmä Julkaisun laji Opetus- ja kulttuuriministeriön työryhmämuistioita ja selvityksiä Toimeksiantaja Opetus- ja kulttuuriministeriö Toimielimen asettamispvm Dnro /040/2011 Opetus- ja kulttuuriministeriön asettaman koulurakennusten rakenteellisen turvallisuuden työryhmän tavoitteena oli koulurakennusten rakennusteknisen turvallisuuden parantaminen. Työryhmän tehtävänä oli jatkaa sisäasiainministeriön Jokelan ja Kauhajoen kouluampumistapausten johdosta asettaman oppilaitosten turvallisuustyöryhmän raportissa (Oppilaitosten turvallisuus, SM 40/2009) esitettyjen koulurakennusten turvallisuutta koskevien suositusten kehittämistä. Työryhmä on käsitellyt oppilaitosrakennusten turvallisuutta kouluampumistapauksien lisäksi mm. esteettömyyttä, suojautumista, poistumisturvallisuutta sekä muita turvallisuuden parantamistarpeita. Työryhmä on antanut yhteensä 17 suositusta vastuutahoineen ja toteuttamisajankohtineen seuraavista aiheista: -- koulurakennuksen muoto ja koko, sijainti ja tonttijärjestelyt; -- koulurakennuksen tilat ja tilajärjestelyt; -- rakennus- ja talotekniset osat sekä kiinteä sisustus, merkinnät ja opasteet sekä irtaimisto ja sisusteet; -- tekniset turvajärjestelyt, lukitus ja kulunvalvonta; -- palo- ja pelastusturvallisuuden parantaminen; -- turvallisuuden huomiointi suunnittelu- ja rakentamisprosessissa; -- rakennuksen käytönaikainen turvallisuus. Avainsanat oppilaitokset, rakennukset, turvallisuus Sarjan nimi ja numero Opetus- ja kulttuuriministeriön ISSN-L ISBN työryhmämuistioita ja selvityksiä 2015: (PDF) (PDF) Kokonaissivumäärä 70 Kieli suomi Hinta Luottamuksellisuus julkinen Jakaja - Kustantaja Opetus- ja kulttuuriministeriö 3
6 Presentationsblad Utgivare Utgivningsdatum Undervisnings- och kulturministeriet Författare (uppgifter om organets namn, ordförande, sekreterare) Arbetsgruppen för skolbyggnadernas säkerhet Ordförande: Ritva Kivi Sekreterare: Mikko Helasvuo Typ av publikation Undervisnings- och kulturministeriets arbetsgruppspromemorior och utredningar Uppdragsgivare Undervisnings- och kulturministeriet Datum för tillsättande av Dnro /040/2011 Publikation Säkerheten för skolbyggnader (Oppilaitosrakennusten turvallisuus) Publikationens delar Promemoria + bilagor Sammandrag Målet för den av undervisnings- och kulturministeriet tillsatta arbetsgruppen för skolbyggnadernas säkerhet har varit att höja skolbyggnadernas byggnadstekniska säkerhet. Arbetsgruppen fick i uppdrag att fortsätta arbetet på att förbättra skolbyggnadernas säkerhet enligt de rekommendationer som förts fram i den rapport som publicerats av inrikesministeriets arbetsgrupp för trygga läroanstalter, som hade tillsatts med anledning av skolskjutningarna i Jokela och Kauhajoki (Läroanstalternas säkerhet, IM 40/2009) Utöver skolbyggnadernas säkerhet med tanke på skolskjutningarna har gruppen bl.a. tagit upp frågor som gäller byggnadernas tillgänglighet, skyddsaspekter, säkra flyktvägar och andra säkerhetsrelaterade förbättringsbehov. Arbetsgruppen har framlagt sammanlagt 17 rekommendationer inklusive ansvarsfördelning och tidsplan för genomförande av åtgärderna. Rekommendationerna gäller: -- skolbyggnadernas form, storlek, placering och tomtarrangemang, -- skolbyggnadernas faciliteter och rumsarrangemang, -- byggnads- och fastighetstekniska delar samt fast inredning, skyltning och samt lösöre och inredning -- tekniska säkerhetsarrangemang, lås och passagekontroll, -- åtgärder för bättre brand- och räddningssäkerhet, -- säkerhetsaspekter i planerings- och byggskedet -- byggnadernas säkerhet under användningstiden. Nyckelord läroanstalter, byggnader, säkerhet Seriens namn och nummer Undervisnings- och kulturministeriets ISSN-L ISBN arbetsgruppspromemorior och utredningar 2015: (Online) (PDF) Sidoantal 70 Språk finska Pris Sekretessgrad offentlig Distribution - Förlag Undervisnings- och kulturministeriet 4
7 Description Publisher Date of publication Ministry of Education and Culture, Finland Authors (If a committee: name of organ, chair, secretary) Working group for structural safety of school buildings Chair: Ms Ritva Kivi Secretary: Mr Mikko Helasvuo Name of publication Safety of school buildings (Oppilaitosrakennusten turvallisuus) Parts Report and Appendices Type of publication Reports of the Ministry of Education and Culture, Finland Contracted by Ministry of Education and Culture, Finland Committee appointed on Dnro 1 June /040/2011 Abstract The Ministry of Education and Culture set up a working group on structural safety of school buildings to improve the constructiontechnical safety of school buildings. The task of the working group was to continue to develop the recommendations concerning the safety of school buildings in the safety working group s report (security of educational institutions, SM 40/2009) set by the Ministry of the Interior following the school shootings in Jokela and Kauhajoki. In addition to the school shooting events, the working group has focused on the safety of school buildings including accessibility, protective measures, exit safety and other measures to increase safety. The working group gave a total of 17 recommendations including responsible stakeholders and implementation schedules on the following topics: -- shape, size, location and site arrangements of the school building; -- school facilities and arrangement of rooms; -- structural elements and elements of building service technology, fixed interior decoration, markings and signs, as well as movables and furnishings; -- technical security, locking system and access control; -- improvement of fire and rescue safety; -- taking in consideration safety in the design and construction process; -- safety of the school building during the time of use. Name and number of series Reports of ISSN-L ISBN the Ministry of Education and Culture, Finland 2015: (Online) (PDF) Number of pages 70 Language Finnish Price Degree of confidentiality public Distributed by - Published by Ministry of Education and Culture, Finland 5
8 Opetus- ja kulttuuriministeriölle Opetus- ja kulttuuriministeriö asetti koulurakennusten rakenteellisen turvallisuuden työryhmän, jonka kokoonpanoa muutettiin ja Työryhmän tehtävänä oli jatkaa sisäministeriön Jokelan ja Kauhajoen kouluampumistapausten johdosta asettaman oppilaitosten turvallisuustyöryhmän raportissa (Oppilaitosten turvallisuus, SM 40/2009) esitettyjen koulurakennusten turvallisuutta koskevien suositusten valmistelua sekä ehdottaa tehtäville aikataulu ja vastuutahot. Työryhmän puheenjohtajana on toiminut rakennusneuvos Ritva Kivi opetus- ja kulttuuriministeriöstä ja jäseninä insinööri Heli Anttalainen Opetushallituksesta, arkkitehti Anneli Hellsten H&M-Arkkitehdit Oy:stä, rakennuttajainsinööri Hannu Huhtala Suomen Kuntaliitosta asti, ylitarkastaja Pekka Rajajärvi sisäministeriöstä, yliarkkitehti Timo Saarinen ympäristöministeriöstä, yli-insinööri Olli Saarsalmi sosiaali- ja terveysministeriöstä ja myös työryhmän sihteerinä toiminut ylitarkastaja Mikko Helasvuo Lounais-Suomen aluehallintovirastosta. Työryhmä on kuullut asiantuntijoina turvallisuusasiainsihteeri Mika Tikkasta Valtioneuvoston kansliasta, johtava tutkija Kai Valosta Onnettomuustutkintakeskuksesta, poliisitarkastaja Marko Savolaista Poliisihallituksesta, ylitarkastaja Pipsa Korkolaista ja lakimies Suvi Aaltosta TUKES:sta, yliopettaja Harri Koskenrantaa Laurea ammattikorkeakoulusta, rehtori Matti Waitista Helsingin pelastuskoulusta, johtaja Matti Orraista Suomen Pelastusalan Keskusjärjestöstä, erikoistutkija Brita Somerkoskea Pelastusopistolta, arkkitehti Niina Kilpelää Kynnys ry:stä ja työelämäasiamies Riina Länsikalliota OAJ:sta. Lisäksi työryhmä kuuli vierailuillaan Kirkkojärven koulussa Espoossa rehtori Kari Louhivuorta ja Omnia ammattiopistossa Espoossa hallintojohtaja Tapio Siukosta, turvallisuusjohtaja Osmo Sunia ja kiinteistöpäällikkö Pentti Väisästä ja Puolalan koulussa Turussa suunnittelupäällikkö Tapio Alapaattikoskea, rehtori Tuomas Nousiaista, rakennuttamispäällikkö Merja Lummetta, suunnittelija Lars Wireniä, rakennuttajainsinööri Anne Antolaa, rakennuttajainsinööri Rauno Pöyhöstä, virka-apulaisrehtori Kaisu Metsä-Tokilaa ja arkkitehti Ari Paukiota Arkkitehtitoimisto C&CO OY:stä sekä Helsingin Pelastuslaitoksessa riskienhallintapäällikkö Tomi Honkakunnasta Oulu-Koillismaan pelastuslaitoksesta, rehtori Matti Waitista Helsingin pelastuskoulusta, turvallisuusviestintäpäällikkö Kalle Eklundia Keski-Uudenmaan pelastuslaitokselta ja palotarkastusinsinööri Arto Kärkeä Pirkanmaan pelastuslaitoksesta. Lisäksi työryhmä kuuli arkkitehti Markku Erholtzia ARK-house arkkitehdit Oy:stä tutustuessaan Maailman paras koulu näyttelyyn Suomen rakennustaiteen museossa. 6
9 Saatuaan työnsä valmiiksi työryhmä jättää Oppilaitosrakennusten turvallisuus raporttinsa opetus- ja kulttuuriministeriölle. Helsingissä 22. päivänä tammikuuta
10 Sisältö Johdanto 10 1 Oppilaitokset ja oppilaitosrakennukset 11 2 Rakenteellisen turvallisuuden parantaminen Jokelan ja Kauhajoen ampumistapaukset Jokelan koulusurmien tutkintalautakunnan suositukset Kauhajoen koulusurmien tutkintalautakunnan suositukset Kouvolan koulupalo Onnettomuustutkintakeskuksen suositukset Kouvolan koulupalon johdosta Sisäministeriön asettaman työryhmän suositukset Muita turvallisuuden parantamistarpeita 18 3 Säädökset, määräykset, ohjeet ja suositukset Opetus- ja koulutustoimintaa koskevat säädökset Työturvallisuuslaki Terveydenhuoltolaki ja kansanterveyslaki Maankäyttö- ja rakennuslaki sekä asetus Rakennustuotteita koskevat säädökset Sähköturvallisuuslaki ja -asetus Pelastuslaki ja asetus Kuluttajaturvallisuuslaki Ohjeita ja suosituksia 26 4 Oppilaitosrakennuksen ja sen ympäristön turvallisuus Rakennus ympäristössään Oppilaitoskiinteistö yhdyskuntarakenteessa Tonttijärjestelyt, rakennuksen muoto ja koko Työryhmän suositukset oppilaitosrakennuksen sijainnista, tonttijärjestelyistä ja rakennuksen muodosta ja koosta Sisätilat Tilaryhmät Tilajäsentely Työryhmän suositukset oppilaitosrakennuksen tiloista 38 8
11 4.3 Rakennus- ja talotekniset osat, kiinteät kalusteet ja varusteet, merkinnät ja opasteet sekä irtaimisto ja sisustus Rakennustekniset osat Talotekniset osat Kiinteät kalusteet ja varusteet Opasteet ja merkinnät Irtaimisto ja sisusteet Työryhmän suositukset rakennus- ja taloteknisistä osista sekä kiinteistä kalusteista ja varusteista, merkinnöistä ja opasteista sekä irtaimistosta ja sisustuksesta Tekniset turvajärjestelmät, lukitus ja kulunvalvonta Työryhmän suositukset teknisistä turvajärjestelyistä, lukituksesta ja kulunvalvonnasta Palo- ja pelastusturvallisuus Oppilaitoskiinteistön paloturvallisuus Työryhmän suositukset palo- ja pelastusturvallisuuden parantamisesta Turvallisuuden huomiointi suunnittelu- ja rakentamisprosessissa Työryhmän suositukset turvallisuuden huomioinnista suunnitteluja rakentamisprosessissa Rakennuksen käytönaikainen turvallisuus Työryhmän suositukset rakennuksen käytönaikaisesta turvallisuudesta 59 5 Johtopäätökset ja suositukset 60 Lähteet 63 Liite 1. Rakenteellisten ratkaisujen turvallisuutta tukevia ja vaarantavia näkökohtia Jokelan tapauksessa 67 Liite 2. Rakenteellisten ratkaisujen turvallisuutta tukevia ja vaarantavia näkökohtia Kauhajoen tapauksessa 68 Viitteet 69 9
12 Johdanto Opetus- ja kulttuuriministeriö asetti työryhmän, jonka työn lähtökohta oli Jokelan ja Kauhajoen kouluampumatapausten johdosta sisäasiainministeriön asettaman oppilaitosten turvallisuustyöryhmän raportissaan (Oppilaitosten turvallisuus, Työryhmän raportti, SM 40/2009) esittämien toimenpiteiden koulurakennusten turvallisuutta koskevien suositusten jatkovalmistelu. Työryhmä on katsonut tarpeelliseksi käsitellä raportissaan em. tapauksia laajemmin myös muita oppilaitosrakennusten turvallisuuden kehittämistarpeita. Turvallinen elinympäristö on jokaisen ihmisen perusoikeus. Oppilailla ja opiskelijoilla on oikeus turvalliseen oppimisympäristöön ja oppilaitoksen henkilökunnalla turvalliseen työympäristöön. Oppilaitoksissa viime vuosina tapahtuneiden vakavien henkilöihin kohdistuneiden väkivaltarikosten ohella tulipalot ja muut henkilöturvallisuutta vaarantaneet tapahtumat ovat nostaneet esille tarpeen kehittää oppilaitosten riskienhallintaa, parantaa niiden turvallisuutta ja samalla luoda niihin hyvä turvallisuuskulttuuri. Tämä julkaisu käsittää koulurakennusten rakenteellisen turvallisuuden työryhmän laatiman raportin oppilaitosrakennusten ja kiinteistöjen turvallisuudesta. Siinä tarkastellaan oppilaitoskiinteistön turvallisuutta laajasti seuraavista näkökulmista: rakennuksen ympäristö, sisätilat, rakennus- ja talotekniset osat, kiinteät kalusteet ja varusteet, merkinnät ja opasteet, irtaimisto ja sisusteet, tekniset turvajärjestelmät, kiinteistön palo- ja pelastusturvallisuus, turvallisuuden huomiointi suunnittelussa ja rakentamisessa sekä rakennuksen käytön aikainen turvallisuus. Turvallisuutta on tarkasteltu erilaisten häiriötilanteiden lisäksi arjen käyttötilanteiden kannalta ja erilaisten käyttäjien mm. toimintaesteisten kannalta. Raportissa on käsitelty myös esteettömyyttä, suojautumista ja poistumisturvallisuutta. Raportissa on annettu yhteensä 17 suositusta eri viranomaistahojen toteutettaviksi. Raportissa esitetyt kehittämisehdotukset ja suositukset soveltuvat noudatettaviksi yleissivistävien ja ammatillisten oppilaitosten lisäksi myös päiväkodeissa ja korkea-asteen oppilaitoksissa. 10
13 1 Oppilaitokset ja oppilaitosrakennukset Työryhmän työ käsittelee pääasiassa yleissivistävien oppilaitosten, peruskoulujen ja lukioiden rakenteellista turvallisuutta. Samoja periaatteita voidaan soveltaa myös ammatillisiin oppilaitoksiin, vapaan sivistystyön oppilaitoksiin sekä ammattikorkeakouluihin, yliopistoihin ja muihin oppilaitoksiin. Oppilaitosten koot vaihtelevat muutaman opetustilan kouluista suuriin useita rakennuksia käsittäviin kampuksiin. Oppilaitoksella voi olla useita toimipisteitä ja osa niistä jopa eri paikkakunnilla. Koulupäivän aikana oppilaitoksissa toimii oppilaiden ja oppilaitoksen henkilökunnan lisäksi myös muita eri organisaatioiden työntekijöitä, esimerkiksi ruokahuolto ja kiinteistönhoito. Kouluajan ulkopuolella oppilaitoksen tiloissa voi toimia monia eri käyttäjäryhmiä. Samassa rakennuksessa voi olla myös muiden organisaatioiden tiloja, esimerkiksi kirjasto, päiväkoti, nuorisotilat sekä liikunta- ja vapaa-ajantilat. Yleissivistävät oppilaitokset Vuonna 2013 Suomessa oli peruskoulua ( oppilasta), 105 peruskouluasteen erityiskoulua (5 500 oppilasta), 374 lukiota ( opiskelijaa) sekä 41 perus- ja lukioasteen koulua ( opiskelijaa) 1. Oppimisessaan tai koulunkäynnissään säännöllistä tukea tai samanaikaisesti useita tukimuotoja tarvitsevia oppilaita oli yhteensä Oppilaita, joille annettiin erityistä tukea kasvun, kehityksen tai oppimisen tavoitteiden saavuttamiseksi joko yleisen tai pidennetyn oppivelvollisuuden piirissä, oli yhteensä Esiopetuksessa oli oppilasta, joista oli kouluissa ja loput päiväkodeissa 2. Peruskouluista vuosiluokkien 1 6 kouluja oli 1 884, vuosiluokkien 1 9 kouluja oli 366 ja vuosiluokkien 7 9 kouluja oli 325. Yli 100 oppilaan kouluja oli 61 % kaikista peruskouluista. Yli oppilaan kouluja oli 2 kpl. Lukioista oli vuonna 2013 noin 27 %:ssa oli alle 100 opiskelijaa ja 73 %:ssa vähintään 100 opiskelijaa. Yli opiskelijan lukioita oli 16 kpl. Taiteen perusopetusta antavia oppilaitoksia oli vuonna kpl ja niissä oppilaita Ammatilliset oppilaitokset Vuonna 2013 Suomessa oli 120 ammatillista oppilaitosta ( opiskelijaa), 6 ammatillista erityisoppilaitosta (5 000 opiskelijaa), 34 ammatillista erikoisoppilaitosta (
14 opiskelijaa) ja 25 ammatillista aikuiskoulutuskeskusta ( opiskelijaa) 4. Ammatillisista oppilaitoksista kaksi oli alle 100 opiskelijan oppilaitoksia ja 35 % yli opiskelijan oppilaitoksia. Vapaan sivistystyön oppilaitokset Vuonna 2013 Suomessa oli 14 liikunnan koulutuskeskusta (5 100 opiskelijaa), 78 kansanopistoa ( opiskelijaa), 187 kansalaisopistoa ( opiskelijaa), 10 opintokeskusta ( opiskelijaa) ja 20 kesäyliopistoa ( opiskelijaa) 5. Ammattikorkeakoulut ja yliopistot Vuonna 2013 Suomessa oli 27 ammattikorkeakoulua, joissa oli opiskelijaa, ja 14 yliopistoa, joissa opiskeli opiskelijaa 6. Oppilaitosrakennukset Oppilaitosrakennukset ovat suhteellisen vanhaa rakennuskantaa, 21 % kerrosalasta on rakennettu vuosina ja 19 % vuosina Peruskoulu- ja lukiorakennukset ovat pääosin kuntien omistuksessa. Kunnallisten ammatillisten oppilaitosten rakennuksista vuonna 2005 oli 61 % kuntien omistuksessa ja 37 % kuntayhtymien omistuksessa. Oppilaitosrakennukset muodostavat pinta-alaltaan ja tilavuudeltaan kolmasosan kunnallisten omistajien rakennuskannasta. Yksityisten koulutuksenjärjestäjien oppilaitosrakennukset olivat pääosin yksityisessä omistuksessa. Valtion yleissivistävät ja ammatilliset oppilaitokset toimivat pääosin Senaatti-kiinteistöiltä vuokratuissa tiloissa ja yliopistot toimivat pääosin Suomen Yliopistokiinteistöt Oy:ltä, Helsingin Yliopistokiinteistöt Oy:lta ja Aalto-Yliopistokiinteistöt Oy:ltä vuokratuissa tiloissa. 12
15 2 Rakenteellisen turvallisuuden parantaminen Rakenteellista turvallisuutta on tarkasteltu perinteisesti paloturvallisuuden näkökulmasta, mutta sillä vaikutetaan mm. tapaturmien ehkäisyyn, sisäilman terveellisyyteen (lämpö, ilman laatu, ääniolosuhteet, valaistus) 7, opetuksen ja oppilaitoksessa tapahtuvan muun toiminnan turvallisuuteen sekä rakenteiden vaurioitumisen ehkäisemiseen. Turvallisuutta tulee tarkastella eri näkökulmista. Oppilaitoksen näkökulmasta painottuu usein arkinen toiminta. Liikunta- ja toimintaesteisten näkökulmasta painotetaan tilojen ja palvelujen saavutettavuutta. Turvallisuutta tulee tarkastella myös pienten lasten toimintakyvyn ja -edellytysten kannalta. Poliisin toiminnan kannalta tärkeimmät rakenteelliseen turvallisuuteen liittyvät asiat ovat kuulutuslaitteet, lukitus, näkösuoja ja tilojen merkintä. Pelastuslaitoksen näkökulmasta korostuu palotilanteiden henkilöturvallisuus, kuten poistumisreitit, palon havaitsemiseen ja siitä ilmoittamiseen liittyvät laitteet, paloosastointi, savunpoiston tehokkuus, pelastus- ja hyökkäysteiden toimivuus. 2.1 Jokelan ja Kauhajoen ampumistapaukset Oppilaitosten turvallisuutta on Jokelan koulukeskuksen ja Seinäjoen ammattikorkeakoulun Kauhajoen yksikön kouluampumistapausten johdosta jouduttu tarkastelemaan uudesta näkökulmasta. Koulusurmauhkauksia, joista useimmat ovat osoittautuneet perättömiksi, tulee vuosittain useita. Näihin häiriötilanteisiin liittyy usein myös rakennuksen sytyttämisen ja räjäyttämisen uhka, mikä lisää vaaran merkittävyyttä. Tavallisimmin uhkaaja on oppilaitoksen nykyinen tai entinen opiskelija. Taustalla vaikuttavia tekijöitä ovat usein mielenterveyden ongelmat ja sosiaaliset vaikeudet, esimerkiksi koulukiusaaminen. Tekoa on usein suunniteltu pitkään ja sillä tavoitellaan mahdollisimman suurta uhrilukua. Opiskelijoihin ja henkilökuntaan kohdistuvia väkivallanteot ja uhkatilanteet ovat lisääntyneet. 8 Uhkaavia tilanteita aiheuttavat nykyisin myös oppilaiden huoltajat. Jokelan ja Kauhajoen tapausten tutkintalautakuntien raporteissa tuodaan esille rakenteellisen turvallisuuden tekijöitä, joihin on kiinnitettävä huomiota väkivallantekojen vahinkojen minimoimiseksi. 9 Molemmista tapauksista on yhteisiä piirteitä. Kummassakin tapauksessa tekijä oli oppilaitoksen opiskelija, joka tunsi hyvin rakennuksen ja pystyi käyttämään tilojen ominaisuuksia hyväkseen. He valitsivat ajankohdan, jolloin rakennuksissa oli paljon ihmisiä, ja tilat, jossa tuona ajankohtana oli useita henkilöitä. Jokelan ja Kauhajoen oppilaitokset ovat tyypillisiä suomalaisia useassa eri vaiheessa tehtyjä rakennuksia, joissa erilliset opetustilat sijaitsevat käytävien varrella. Tutkintalautakuntien 13
16 raporteissa kiinnitetään huomiota, että rakennusten sokkeloisuus vaikeutti pelastustoimia. Jokelan oppilaitosrakennus on osittain kolmikerroksinen, mikä vaikeutti pakenemista ylimmästä kerroksista. Kauhajoella teko tapahtui kaksikerroksisen uuden osan ensimmäisessä kerroksessa, josta päästiin poistumaan myös ikkunoiden kautta. Sen sijaan vanhan osan ylimmästä kerroksesta olisi pakenemista ja poistumista varten ollut vain yksi uloskäytävä, mikä olisi todennäköisesti lisännyt uhrien määrää. Jokelan tutkintalautakunnan raportissa todetaan lukitsemattomien ulko-ovien suuri määrä turvallisuusuhaksi. Toisaalta tämä nopeutti pelastajien pääsyä rakennukseen. Käytävien ja luokkien väliovien lukitseminen hätäkuulutuksen jälkeen esti tekijän etenemistä rakennuksessa, mutta myös hidasti pelastamistoimia. Tilannetta helpotti myös käytävien riittävien vahvat palo-ovet, jotka estivät pienikaliiberisen käsiaseen tehokasta käyttöä. Kauhajoella sen sijaan häiriön aiheuttaja pääsi ampumaan käytävästä opetustilaan ovessa olleen ikkunan kautta. Sekä Jokelassa että Kauhajoella pakenemiseen ja pelastamiseen käytettiin ovien lisäksi ikkunoita. Jokelassa oppilaat pakenivat myös pudottautumalla toisen kerroksen tuuletusikkunoista. Osa ikkunoista oli lukittu ja niitä pystyi käyttämään pelastautumiseen vain lasin rikkomalla. Molemmissa tapauksissa rikkoutuneista laseista tuli vammoja pelastautuneille. Jokelan tapauksessa ei ollut aluksi tietoa häiriön tekijän liikkeistä, joten pakeneminen sisäpihan kautta oli vaarallista, koska sinne on esteetön näkymä useista sisätiloista. Suojautumiseen ja piiloutumiseen käytettiin opetustilojen lisäksi komeroita, wc- ja varastotiloja sekä irto- ja kiintokalusteita. Jokelan piha-alueella poliisi suojautui ampujan luodeilta pihalla olleen puun taakse. Tutkintalautakunnat kiinnittivät huomiota oppilaitosrakennusten kartta- ja pohjapiirrosaineiston saatavuuteen ja laatuun sekä opasteisiin. Jokelassa poliisi käytti pelastustyössä apunaan koulun seinältä revittyä karttaa. Opasteiden puutteellisuus lienee johtanut Kauhajoella siihen, että hätäkeskus sai aluksi virheellisen käsityksen oppilaitoksen nimestä ja ohjasi pelastajat väärään paikkaan. Hätäkuulutukset auttoivat todennäköisesti molemmissa tapauksissa säästämään ihmishenkiä. Kauhajoella tilannetta vaikeutti, että kuulutusjärjestelmä ei kattanut molempia käytössä olevia rakennuksia. Rakennukset olivat suurimmalta osalta paloturvallisuusvaatimusten mukaisia. Suurin puute oli se, että Kauhajoen rakennuksen ullakolla sijaitsevista ryhmätyötiloista oli vain yksi poistumistie. Oppilaitosten pelastussuunnitelmat olivat ajan tasalla ja niitä oli täydennetty myös muulla turvallisuusohjeistuksella. Kyseisen kaltaista tilannetta niissä ei kuitenkaan ollut otettu huomioon. Jokelan ja Kauhajoen tutkintalautakunnan raporteissa esitettyjä rakenteellista turvallisuutta tukevia ja vaarantavia näkökohtia on esitetty liitteissä 1 ja Jokelan koulusurmien tutkintalautakunnan suositukset Tutkintalautakunnan mukaan koulusurmia ennaltaehkäisevään työhön ei ole löydettävissä vain yhtä tai kahta ratkaisevaa toimenpidettä, vaan on toteutettava samanaikaisesti useita toimia. Tutkintalautakunta antoi raportissaan 13 suositusta, jotka koskivat oppilas- ja opiskelijahuollon kehittämistä, nuorten mielenterveyspalveluiden hoitosuositusten täsmentämistä, kiusaamisen ehkäisyä, ampuma-aselupien tiukentamista ja aseiden vähentämistä, koulujen kokonaisturvallisuuden suunnitelmallista parantamista, Internetin moderointia, poliisin nettivihjetoimintaa, henkirikoksen valmistelun kriminalisointia, moniviranomaisyhteistyön kehittämistä, viranomaistiedottamisen parantamista ja tiedotusvälineiden itsesääntelyjärjestelmän vahvistamista. 14
17 Koulujen kokonaisturvallisuuden suunnitelmallista parantamista koskeva suositus, nro 6, käsitteli myös kiinteistöjä: Sisäasiainministeriön ja opetusministeriön tulisi ohjeistaa koulujen kokonaisturvallisuuden suunnittelu, eri suunnitelmien yhteensovittaminen ja suunnitelmien käyttöönottaminen. Suunnitteluun tulee kuulua erilaisten riskien tunnistaminen ja niiden toteutumisen ennaltaehkäisy. Tämä saattaa edellyttää esimerkiksi kuulutuslaitteistoja, lukitusjärjestelyjä tai muita rakenteellisia ratkaisuja sekä toimintamalleja eri uhkatilanteisiin. Jokelan tutkintalautakunta on päätynyt toteamaan, että Jokelan koulukeskuksessa kuten Suomen muissakaan kouluissa ei ollut varauduttu koulusurman kaltaiseen uuteen tilanteeseen. Koulukiinteistön rakenteelliset ratkaisut oli tehty muunlaisia tilanteita, kuten tulipaloa, ajatellen Kauhajoen koulusurmien tutkintalautakunnan suositukset Tutkintalautakunta antoi raportissaan 9 suositusta, jotka koskivat aseiden saatavuutta, nuorten mielenterveyspalvelujen kehittämistä, sukupolvien välisen vuorovaikutuksen parantamista oppilaitoksissa, oppilaitosten kokonaisvaltaista turvallisuussuunnittelua, moniviranomaistoiminnan johtamista, viranomaisyhteistyötä ennaltaehkäisyssä ja psykososiaalisen tuen koordinointia. Oppilaitosten kokonaisvaltaista turvallisuussuunnittelua koski suositus, nro 6: Sisäasiainministeriön, opetusministeriön ja sosiaali- ja terveysministeriön tulisi yhdessä huolehtia siitä, että turvallisuuteen liittyvä suunnittelu ja ohjeistus keskitetään oppilaitoksissa yhteen säännöllisesti päivitettävään asiakirjaan. Keskeistä on riskien tunnistaminen, niiden toteutumisen suunnitelmallinen ehkäisy sekä helposti opittavat ja esimerkiksi taskukokoisena opiskelijoille jaettavat toimintamallit eri tilanteisiin. 2.2 Kouvolan koulupalo Kouvolan yhteiskoulussa syttynyt tulipalo sai alkunsa liikuntasalin nurkkauksessa sijainneen sähkökeskuksen takana umpinaisessa tilassa olleesta sähkökaapelista. Tuli levisi tapahtumahetkellä tyhjänä olleesta liikuntasalista sisäkautta aulaan ja liikuntasalin rikkoontuneiden ikkunoiden kautta koko rakennuksen kattorakenteisiin sekä opettajainhuoneeseen. Rakennuksessa oli tapahtumahetkellä noin 500 oppilasta ja 35 kouluhenkilökuntaan kuuluvaa, jotka poistuivat itse tai pelastettiin rakennuksesta. Savun levitessä aulaan ihmiset alkoivat omatoimisesti siirtyä ulos. Lukion rehtori kävi luokkahuoneita läpi ja käski kaikkia rakennuksessa olleita poistumaan. Yläkoulun rehtori kuulutti poistumiskehotuksen, kun opettajainhuoneessa havaittiin liikuntasalin ikkunoista näkyvät liekit. Kuulutus ei kuitenkaan kantautunut kaikkiin opetustiloihin, koska osa kaiuttimista oli laitettu hiljaiselle tai kokonaan pois päältä. Kuulutus, poistumiskehotukset ja huudot eivät kuuluneet kaikkiin luokkiin, eikä niissä tiedetty koulun olevan tulessa. Osaan luokista tieto palosta saatiin vasta oppilaiden poistuessa luokasta oppitunnin päättyessä. Vasta palomiesten saavuttua paikalle ja aloitettua sammutusvalmistelut pääoven lähellä sijainneessa luokassa olleet henkilöt havaitsivat tilanteen. Erästä savuttominta ja lyhintä poistumisreittiä ei osattu käyttää, koska sen ei tiedostettu soveltuvan hätäpoistumiseen. Kaksi henkilöä pelastettiin tikkaiden avulla toisesta kerroksesta. 15
18 Monilla rakennuksesta poistuneilla oli yllään vain sisävaatteet ja osalta puuttuivat jalkineet. Ulos kentälle siirtyneet oppilaat ja opettajat joutuivat odottamaan kylmässä ja loskaisessa kelissä melko pitkään, ennen kuin heidät ohjattiin lämpimään suojapaikkaan toiselle koululle. Palossa loukkaantui lievästi yhdeksän henkilöä, joista usealla oli savun aiheuttamia hengitystieongelmia. Kukaan ei kuitenkaan tarvinnut sairaalahoitoa. Koulurakennuksen vahingot olivat merkittävät Onnettomuustutkintakeskuksen suositukset Kouvolan koulupalon johdosta Onnettomuustutkintakeskus toteaa tutkintaselostuksessaan, että Suomessa on lukuisa määrä Kouvolan yhteiskoulun kaltaisia vanhoja oppilaitoksia, joissa poistumistiematkat ovat pitkiä, palo-osastot suuria ja rakennuksessa on paljon ihmisiä. Lisäksi rakennuksissa voi olla Kouvolan yhteiskoulun tapaan usean kerroksen korkuisia aulatiloja, johon luokkien ovet aukeavat. Tieto alkavasta palosta tai muusta uhkaavasta tilanteesta on saatava nopeasti rakennuksessa olevien tietoon. Kouvolassa suuri palo olisi vältetty, jos kiinteistössä olisi ollut paloilmoitinjärjestelmä. Kaikki henkilöt tavoittava kuulutusjärjestelmä puolestaan olisi helpottanut ja nopeuttanut monien poistumista turvaan. Ongelmia kuulutusten kuulumisessa oli myös edellä mainituissa Kauhajoen ja Jokelan tapauksissa. Onnettomuustutkintakeskus suositti tutkintaselostuksessaan, että Ympäristöministeriö huolehtii siitä, että uudet koulurakennukset varustetaan automaattisella paloilmoitinjärjestelmällä. Vanhojen koulujen omistajat tulee velvoittaa tekemään kouluilla asianmukainen turvallisuustason arviointi ja siihen perustuva päätös automaattisen paloilmoitinjärjestelmän asentamisesta. Opetus- ja kulttuuriministeriö ja Opetushallitus huolehtivat yhdessä kuntien kanssa, että kouluissa on toimivat kuulutusjärjestelmät. Turvallisuutta koskevien kuulutusten pitää aina kuulua kaikkiin tarpeellisiin tiloihin. Kuuluttamisvalmius tulee olla usealla ihmisellä ja useasta eri paikasta. Lisäksi Onnettomuustutkintakeskus toisti kaksi Jokelan ja Kauhajoen koulusurmien tutkinnassa annettua suositusta: Sisäministeriön, opetus- ja kulttuuriministeriön sekä sosiaali- ja terveysministeriön tulisi yhdessä huolehtia siitä, että turvallisuuteen liittyvä suunnittelu ja ohjeistus keskitetään oppilaitoksissa yhteen säännöllisesti päivitettävään asiakirjaan. Keskeistä on riskien tunnistaminen, niiden toteutumisen suunnitelmallinen ehkäisy sekä helposti opittavat ja esimerkiksi taskukokoisena opiskelijoille jaettavat toimintamallit eri tilanteisiin. Sisäministeriön sekä opetus- ja kulttuuriministeriön tulisi ohjeistaa koulujen kokonaisturvallisuuden suunnittelu, eri suunnitelmien yhteensovittaminen ja suunnitelmien käyttöönottaminen. Suunnitteluun tulee kuulua erilaisten riskien tunnistaminen ja niiden toteutumisen ennaltaehkäisy. Tämä saattaa edellyttää esimerkiksi kuulutuslaitteistoja, lukitusjärjestelyjä tai muita rakenteellisia ratkaisuja sekä toimintamalleja eri uhkatilanteisiin. 16
19 2.3 Sisäministeriön asettaman työryhmän suositukset Jokelan ja Kauhajoen ampumistapausten jälkeen sisäministeriö asetti oppilaitosten turvallisuustyöryhmän, jonka julkaisemassa raportissa (SM 40/2009) on kirjattu useita oppilaitosten rakenteellista turvallisuutta koskevia suosituksia. 10 Nämä alla esitetyt suositukset ovat olleet keskeisiä myös tässä raportissa: Koulurakennuksen rakennustekninen turvallisuus Työryhmä suosittelee koulurakennusten varustamista palovaroitinjärjestelmällä (turvalaitteisto, joka tunnistaessaan tulipalon synnyn antaa automaattisesti ja välittömästi ilmoituksen alkavasta palosta paikallisesti), automaattisella paloilmoittimella (laitteisto, joka antaa automaattisesti ja välittömästi ilmoituksen alkavasta palosta sekä paikallisesti että hätäkeskukseen) tai sprinklerijärjestelmällä (automaattinen vesisammutusjärjestelmä, joka antaa ilmoituksen myös hätäkeskukseen), tallentavalla kameravalvontalaitteistolla sekä kulunvalvontalaitteistolla kullekin koululle tehdyn riskiarvioinnin mukaan. Työryhmä ehdottaa kuulutusjärjestelmän asentamista aina yli 100 oppilaan koulurakennuksiin ja aina kaksi- tai useampikerroksisiin rakennuksiin. Erityiskouluissa järjestelmä suunnitellaan tapauskohtaisesti. Valtion rahoittamissa hankkeissa järjestelmä voitaneen asettaa rahoituksen ehdoksi. Lisäksi työryhmä suosittelee seuraavia turvallisuuteen liittyviä rakenteellisia parannuksia: Sisäikkunat Tilojen sisäovissa ja -seinissä olevien ikkunoiden tulee olla vaaratilanteessa helposti ja nopeasti peitettävissä esimerkiksi kaihtimin tai verhoin. Poistumistiet Sisälle suojautumisen varmistamiseksi peräkkäin olevien luokkahuoneiden välisiin seiniin voidaan rakentaa ovi, jonka kautta vaaraa voidaan paeta. Ovi voi toimia myös opetustilojen toisena poistumisreittinä eli varatienä. Poistumisreittien havaittavuutta voidaan tehostaa merkitsemällä ne lattiarajaan asetettavin, pimeässä jälkiheijastavin opastein. Rakennusten sisätilat merkitään niin, että henkilökunnalla ja oppilailla on selkeä yhteinen käsitys siitä, missä osassa koulua he ovat ja miten sitä nimitetään. Rakennuksessa liikkumista ja suunnistautumista voidaan helpottaa muun muassa pintojen värityksellä, selkeillä kerrosmerkinnöillä tai muilla merkinnöillä lattioissa ja seinissä. Tiloilla on oltava oven molemmin puolin selkeä nimi tai muu tunniste. Samoja merkintätapoja on noudatettava kiinteistötietolaatikon pohjapiirroksissa ja paikantamiskaavioissa. Poistumisen opaskarttoja on oltava sijoiteltuina sisääntulo-oville ja eri kerroksiin. Kiinteistötietojen laatikko Kiinteistötietojen laatikossa säilytetään koulurakennuksen pohjapiirustukset tarvittavine merkintöineen poliisi- tai pelastustehtäviä varten. Rakennuksen tuulikaappiin tai muualle pääoven läheisyyteen asennetaan lukittava vahvarakenteinen kaappi pelastushenkilöstön ja poliisin käyttöön. Laatikossa tulee olla oleelliset tiedot rakennuksesta ja useita kopioita kiinteistön pohjakuvista laminoituina. Järjestelystä on aina sovittava paikallistasolla viranomaisten kanssa. Laatikko tulee 17
20 merkitä poliisin ja pelastushenkilöstön tuntemalla merkillä. Laatikko murretaan auki tai avataan mahdollisesti käytössä olevalla avainsäilöjärjestelmän avaimella. Paikantamiskaavioiden ja mahdollisen avainsäilöjärjestelmän käyttö tulee suunnitella ja sopia paikallisesti kiinteistön turvallisuushenkilöstön, poliisin ja pelastuslaitoksen kesken. Asiattomien henkilöiden pääsy kiinteistöön ja siellä liikkuminen estetään lukituksin. Ulkoovien ja uloskäynneille johtavien tilojen ovien tulee olla hätätilanteessa avattavissa ilman avainta. Palo-osastoivien ovien tulee olla itsestään sulkeutuvia ja salpautuvia. Jos palo-ovi on koettu hankalaksi ja epäkäytännölliseksi, se on syytä varustaa savuilmaisimella varustetulla ovipumpulla, jolloin ovi voidaan pitää auki kulun ja valvonnan helpottamiseksi. Yhteistyössä ympäristöministeriön kanssa selvitetään rakentamismääräysten tarkentamistarpeet ehdotettavien muutosten osalta. 2.4 Muita turvallisuuden parantamistarpeita Oppilaitoksen turvallisuussuunnitelma on pelastussuunnitelman sisältävä kohteen kokonaisturvallisuuden ylläpitoon ja kehittämiseen tarkoitettu johtoa ja turvallisuushenkilöstöä palveleva suunnitelma-asiakirja. Sitä täydentävät koko henkilöstölle tarkoitetut turvallisuusohjeet ja -kansiot. Turvallisuussuunnitelma perustuu riskien tunnistamiseen ja arviointiin sekä niihin varautumiseen. Varautumisella tarkoitetaan tässä raportissa järjestelyjä, joilla pyritään ennakolta ehkäisemään vaaratilanteita, vahinkoja ja onnettomuuksia, rajoittamaan niiden laajenemista sekä luomaan edellytyksiä pelastustoiminnalle ja vaaratilanteen mahdollisilta haittavaikutuksilta suojautumiselle. Oppilaitoksen turvallisuussuunnitelmassa kuvataan keskeiset turvallisuusriskit sekä toimintamallit riskien ennalta ehkäisemiseksi ja hallitsemiseksi ottaen huomioon opetustointa säätelevien lakien keskeiset vaatimukset. Turvallisuussuunnitelma kattaa suunnitelman omatoimisesta varautumisesta vaaratilanteisiin ja pelastustoimintaan normaaliolojen häiriötilanteissa. Ne koetaan yleensä sitä vakavampana ongelmana mitä vähemmän niihin on varauduttu, joten tietoisuus niitä koskevista toimintamalleista luo turvallisuuden tunnetta, jonka myönteinen vaikutus ulottuu sekä työntekijöihin että palvelujen käyttäjiin. Henkilökunnan perehdyttäminen ja kouluttaminen turvallisuusriskien ja häiriötilanteiden varalta parantaa edelleen tilanteiden hallintaa ja vähentää riskeihin liittyvää psyykkistä kuormitusta. Turvallisuussuunnitelma tulee laatia ottaen huomioon kohteen koko, toimintaan liittyvät tehtävät ja niiden laajuus sekä ympäristöstä ja olosuhteista aiheutuvat riskit. Arvioitaviksi tulevat pelastuslaissa tarkoitettujen riskien ohella muun muassa muut kohteessa olevien henkilöiden henkiseen hyvinvointiin, terveyteen ja koskemattomuuteen vaikuttavat seikat, viestintään ja tietoturvallisuuteen, koneiden ja laitteiden käyttöön vaikuttavat tekijät sekä kohteen sisä- ja ulkotilojen ominaisuuksista tai ympäristötekijöistä aiheutuvat vaarat. Oppilaitosrakennusten henkilöturvallisuusriskien arvioinnissa on hyvä ottaa huomioon mm. seuraavat asiat: tapaturmat ja onnettomuudet (mm. kaatuminen, liukastuminen, putoaminen, laitetapaturma) liikuntatiloissa, teknisen työn tiloissa, työnopetuksen tiloissa, keittiössä, sosiaalitiloissa sairauskohtaukset ja mielenterveyden häiriöt väkivallan tai tuhotyön uhka kiinteistövahingot (mm. vesivahinko, sähkön katkeaminen, hissin toimintahäiriö, tulipalo, räjähdys) 18
Turvallinen oppilaitos? Rakennusneuvos Ritva Kivi 23.1.2015 ritva.kivi@minedu.fi
Turvallinen oppilaitos? Rakennusneuvos Ritva Kivi 23.1.2015 ritva.kivi@minedu.fi Koulurakennusten rakenteellisen turvallisuuden työryhmä Oppilaitosten turvallisuus -työryhmän raportissa, SM 40/2009, suositeltujen
Koulurakennuksen suunnittelun lähtökohdat ja turvallisuus
Yliarkkitehti Koulurakennuksen suunnittelun lähtökohdat ja turvallisuus OPETUSALAN TURVALLISUUSFOORUMI 2015 Silja Symphony 20.4.2015 Marcus Vitruvius Pollio De architectura libri decem (n. 25 eaa.) Arkkitehtuurin